Ауырыу инфекция эләккән мал ҡарау предметтары , ҡорамалдар , мал аҙыҡтары һ.б. аша йоға . Инкубация осоро 5 — 30 тәүлек тәшкил итә . Төп симптомдары : төбөнән йөнө һынған , һорғолт-көлһыу төҫтәге ҡутыр менән ҡапланған ҡауаҡлы тире участкалары ( тәүге сығанаҡтары — күҙ тирәләй , танауҙа , ҡолаҡтарҙа ) , сероз-эренле экссудат бүлеп сығарған шеш , ҡысыныу , хайуандарҙың тынысһыҙланыуы һәм продуктлылығы кәмеүе , тәрән зарарланыу осрағында — эренле фолликулит , абсцестар һ.б.